J ติดตั้งโซลาร์รูฟท็อป “แจส เออเบิร์น ศรีนครินทร์” เปิดบริการปลายปีนี้
J ติดตั้งโซลาร์รูฟท็อป "แจส เออเบิร์น ศรีนครินทร์" หวังประหยัดค่าไฟ เตรียมเปิดบริการปลายปีนี้
31 ต.ค. 2559

บริษัท เจเอเอส แอสเซ็ท จำกัด (มหาชน) หรือ J ผู้พัฒนาโครงการศูนย์การค้าชุมชน แจส เออเบิร์น ศรีนครินทร์ (JAS URBAN SRINAKARIN) ร่วมลงนามสัญญากับบริษัท อิมแพค โซล่าร์ จำกัด ผู้พัฒนาบริการโซลาร์รูฟท็อปแบบครบวงจร ด้วยแพคเกจ Solar PPA ซึ่งถือเป็นผู้ให้บริการ Private PPA (Power Purchase Agreement) รายแรกของประเทศไทยในการติดตั้งหลังคาโซลาร์รูฟท็อป ณ โครงการ แจส เออเบิร์น ศรีนครินทร์ เพื่อเป็นอาคารอนุรักษ์พลังงานที่สามารถผลิตกระแสไฟฟ้าได้ประมาณปีละ 640,000 หน่วย
ทั้งนี้ การติดตั้งโซลาร์รูฟท็อปดังกล่าวจะสามารถลดการปล่อยคาร์บอนไดออกไซด์ได้ถึง 450 ตัน หรือเทียบเท่ากับการปลูกต้นไม้กว่า 12,000 ต้นต่อปี ด้วยแนวคิดดังกล่าวยังช่วยให้ผู้ประกอบการสามารถประหยัดค่าไฟฟ้าลงได้โดยไม่ต้องใช้เงินลงทุน สอดคล้องกับแนวคิดคอมมูนิตี้มอลล์รุ่นใหม่ใส่ใจสิ่งแวดล้อม โดยโครงการพร้อมเปิดให้บริการปลายปี 59 นี้